Atacamaørkenen

Atacama (spansk: Desierto de Atacama) er et ørkenplatå nord i de chilenske Andesfjellene i Sør-Amerika, og trolig verdens eldste ørken.  

Atacamaørkenen er utsatt for miljøtrusler fra flere hold. Forekomsten av grunnstoffet litium i ørkenen har ført til at flere gruveselskaper har startet eller ønsker å starte gruvedrift der. På begynnelsen av 2020-tallet ble det kjent at enorme mengder klesplagg, sko, vesker og tilbehør blir dumpet i Atacamaørkenen etter å ha blitt returnert til nettbutikker som har solgt såkalt «ultra-fast fashion», og at dette hadde pågått i det skjulte i minst et tiår.

 Ørkenens alder og utbredelse 
De sentrale delene av ørkenen kan være opp mot 15 millioner år gammel. Atacama utgjør en  km lang stripe i skyggen av Andes, i fjellene over kysten av Stillehavet. Det er den eneste sanne ørkenen som mottar mindre nedbør enn polarørkener. Årsaken til dette er at den ligger i en dobbel regnskygge. 

I henhold til beregninger utgjør Atacamaørkenen  km², eller  km² om de golde nedre skråningene av Andesfjellene inkluderes.

 Geologi 
Det meste av ørkenen består av terreng med stein, saltsjøer, sand og felsisk lava som flyter mot Andes. Det finnes rike mineralforekomster i området, blant annet kobber og natriumnitrat.

 Miljøtrusler 

 Litiumgruver 
I 1980 startet de to foretakene SQM og Albemarle å utvinne litium i Salar de Atacama. Dette førte etter hvert til kontroverser, påstander om rovdrift på naturen og rettsprosesser.

 Søppelberget i ørkenen 
Chilenske miljøorganisasjoner gikk i mars 2022 til sivilt søksmål mot myndighetene i Chile på grunn av at myndighetene ikke har grepet inn mot foretakene som dumper klær, sko, vesker og tilbehør i ørkenen. Senere i 2022 ble det oppdaget at det var begynt å brenne i den enorme søppelhaugen.

I 2023 ble det kjent at søppelberget av klær som har blitt dumpet i Atacamaørkenen er så stort at det kan sees fra verdensrommet. 

 Referanser 
«Even the Driest Place on Earth Has Water», Extreme Science, udatert. Sist besøkt 2022-07-11
Mckay, Christopher P. (mai-juni 2002): «Two dry for life: the Atacama Desert and Mars»  (PDF), AdAstra, s. 30–33.
Rundel, P. W.; Villagra, P. E.; et al. (2007): "Arid and Semi-Arid Ecosystems", i: Veblen, Thomas T.; Young, Kenneth R.; Orme, Anthony R.: Physical Geography of South America. Oxford University Press. s. 158–183.
Skatvik, Frida; Opsvik, Tor: Atacama - ørken i Chile i Store norske leksikon på snl.no. Hentet 12. juli 2022 fra https://snl.no/Atacama_-_%C3%B8rken_i_Chile
Vesilind, Priit J. (August 2003): «The Driest Place on Earth» , National Geographic Magazine (utdrag)
Wright, John W., red. (2006): The New York Times Almanac, New York: Penguin Books, ISBN 978-0-14-303820-7, s. 456. 

 Eksterne lenker 


Kategori:Ørkener i Chile
Kategori:Forurensning
Kategori:Fast fashion
Kategori:Litium
Kategori:Nettbutikker